**Noteikumu projekta “Noteikumi par drošības incidenta būtiski traucējošās ietekmes uz pakalpojuma sniegšanu nosacījumiem un pamatpakalpojuma sniedzēja un pamatpakalpojuma statusa piešķiršanas, pārskatīšanas un izbeigšanas kārtību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir: 1) izcelt vienu no kritērijiem, kas identificē pamatpakalpojuma sniedzēju un pamatpakalpojumu, kuri noteikti Informācijas tehnoloģiju drošības likuma 3.1 panta pirmajā daļā, un 2) noteikt pamatpakalpojuma sniedzēja un pamatpakalpojuma statusa piešķiršanas, saglabāšanas un izbeigšanas nosacījumus. Regulējums tiek veidots, lai par jomu un nozari atbildīgā ministrija varētu identificēt pamatpakalpojuma sniedzējus un pamatpakalpojumus. Noteikumu projekts stāsies spēkā nākamajā dienā pēc tā publicēšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz:1) Eiropas Parlamenta un Padomes 2016. gada 6. jūlija direktīvas (ES) 2016/1148 par pasākumiem nolūkā panākt vienādi augsta līmeņa tīklu un informācijas sistēmu drošību visā Savienībā (turpmāk – NIS direktīva) 25. panta 1. punktā noteikto, ka dalībvalstis līdz 2018. gada 9. maijam pieņem un publicē normatīvos un administratīvos aktus, lai izpildītu NIS direktīvas prasības;2) Informācijas tehnoloģiju drošības likuma (turpmāk – likums) 3.1 panta sesto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. NIS direktīvā un likumā noteiktais**NIS direktīvas 5. panta 1. punkts nosaka, ka līdz 2018. gada 9. novembrim dalībvalstis identificē katras nozares un apakšnozares, kas minētas II pielikumā, pamatpakalpojumu sniedzējus, kam to teritorijā ir uzņēmējdarbības vieta. Lai izpildītu minēto NIS direktīvas punktu, likumā ir iestrādāta norma, kura nosaka institūcijas, kuras identificē pamatpakalpojuma sniedzējus un pamatpakalpojumus. Likuma 3.1panta piektajā daļā noteikts, ka lēmumu par pamatpakalpojuma sniedzēja un pamatpakalpojuma statusa piešķiršanu, pārskatīšanu un izbeigšanu pieņem par dzeramā ūdens piegādes vai izplatīšanas pakalpojumu jomu, interneta plūsmas apmaiņas punkta pakalpojumu jomu, domēnu nosaukumu sistēmas pakalpojumu jomu, augstākā līmeņa domēna nosaukumu reģistra pakalpojumu jomu un enerģētikas, transporta, veselības nozari atbildīgā ministrija (turpmāk – par jomu vai nozari atbildīgā ministrija). Par dzeramā ūdens piegādes vai izplatīšanas pakalpojumu jomu atbildīga ir Zemkopības ministrija un Veselības ministrija, par interneta plūsmas apmaiņas punkta pakalpojumu, domēna nosaukumu sistēmas pakalpojumu un augstākā līmeņa domēna nosaukumu reģistra pakalpojumu jomu atbildīga ir Satiksmes ministrija, par enerģētiskas nozari – Ekonomikas ministrija, par transporta nozari – Satiksmes ministrija, par veselības nozari – Veselības ministrija.Par jomu un nozari atbildīgā ministrija, identificējot pamatpakalpojuma sniedzējus un pamatpakalpojumus, vērtē pakalpojuma sniedzējus un pakalpojumus pēc likuma 3.1panta pirmās daļas kritērijiem, kuri nosaka, ka pamatpakalpojuma sniedzējs ir valsts vai pašvaldības institūcija vai privāto tiesību juridiskā persona, kas veic saimniecisko darbību Latvijas Republikā un sniedz:1) dzeramā ūdens piegādes vai izplatīšanas pakalpojumu, interneta plūsmas apmaiņas punkta pakalpojumu, domēnu nosaukumu sistēmas pakalpojumu, augstākā līmeņa domēna nosaukumu reģistra pakalpojumu vai pakalpojumu enerģētikas, transporta, veselības nozarē kādā no Eiropas Savienības dalībvalstīm;2) pakalpojumu, kura sniegšana ir atkarīga no informācijas tehnoloģijām, tostarp tīklu un informācijas sistēmām;3) pakalpojumu, un informācijas tehnoloģiju drošības incidents var radīt būtiski traucējošu ietekmi uz tā sniegšanu.Ir jāpiepildās visiem kritērijiem, lai pakalpojuma sniedzējs un pakalpojums tiktu uzskatīts par pamatpakalpojuma sniedzēju un pamatpakalpojumu.Par jomu un nozari atbildīgās ministrijas, identificējot pamatpakalpojuma sniedzējus un pamatpakalpojumus, uz attiecīgo jomu un nozari raugās tādā tvērumā, kāds tas noteikts NIS direktīvas II pielikumā, piemēram, ar veselības nozari tiek saprasti veselības aprūpes sniedzēji, kā definēts Eiropas Parlamenta un Padomes Direktīvas 2011/24/ES (16) 3. panta g) punktā. Konkrēti – par veselības nozari atbildīgā ministrija identificēs tikai tādus pakalpojuma sniedzējus, kuri ir fiziskas vai juridiskas personas vai citas organizācijas, kas Latvijas Republikā sniedz veselības aprūpi. **2. Noteikumu projektā noteiktais****2.1. Drošības incidenta būtiski traucējošā ietekme**Šajā noteikumu projektā tiek skaidrots viens no kritērijiem, pēc kura identificē pamatpakalpojuma sniedzēju un pamatpakalpojumu – informācijas tehnoloģiju drošības incidents var radīt būtiski traucējošu ietekmi uz pakalpojuma sniegšanu.Lai par jomu un nozari atbildīgā ministrija noteiktu, vai drošības incidents var radīt būtiski traucējošu ietekmi uz pakalpojuma sniegšanu, noteikumu projektā ietverti vairāki nosacījumi. Nosacījumi katrai nozarei ir atšķirīgi (noteikumu projekta 2.–6. punkts). Par jomu un nozari atbildīgā ministrija vērtē, vai konkrētais pakalpojuma sniedzējs un tā sniegtais pakalpojums atbilst kādam nosacījumam. Ja pakalpojuma sniedzējs un tā sniegtais pakalpojums atbilst vismaz vienam no nosacījumiem, pakalpojuma sniedzējs uzskatāms par pamatpakalpojuma sniedzēju.**2.2. Informācijas iegūšana**Pastāv iespēja, ka par jomu vai nozari atbildīgajai ministrijai nav nepieciešamās informācijas, lai noteiktu drošības incidenta būtiski traucējošo ietekmi uz pakalpojuma sniegšanu un identificētu pamatpakalpojuma sniedzējus un pamatpakalpojumus. Piemēram, Ekonomikas ministrijai var nebūt informācijas par to, cik lietotājiem konkrētais pakalpojuma sniedzējs sniedz pakalpojumu. Gadījumā, ja konkrētās nozares vai jomas pakalpojuma sniedzējs ir privāto tiesību juridiskā persona, par jomu un nozari atbildīgā ministrija ir tiesīga pieprasīt visu tai nepieciešamo informāciju (noteikumu projekta 7. punkts). Punkts attiecas tikai uz privāto tiesību juridiskajām personām, jo valsts pārvaldes iestādēm saskaņā ar Valsts pārvaldes iekārtas likuma 54. panta pirmo daļu ir pienākums sadarboties savā starpā, lai veiktu savas funkcijas un uzdevumus. Noteikumu projekta 8. punkts nosaka, ka par jomu un nozari atbildīgā ministrija informācijas pieprasījumā norāda termiņu, kurā privāto tiesību juridiskā persona sniedz atbildi. Atbildes sniegšanas termiņš nevar būt garāks par vienu mēnesi.**2.3. Sadarbība ar citu dalībvalstu kontaktpunktiem**Identificēšanas procesā par jomu un nozari atbildīgā ministrija var konstatēt, ka kāds no nozares vai jomas pakalpojuma sniedzējiem, kuru plāno identificēt kā pamatpakalpojuma sniedzēju, sniedz pakalpojumu arī kādā citā Eiropas Savienības dalībvalstī. Šādā gadījumā par jomu vai nozari atbildīgā ministrija pirms pakalpojuma sniedzēja identificēšanas sazinās ar citu dalībvalstu kontaktpunktiem un informē, ka tā plāno identificēt konkrēto pakalpojuma sniedzēju kā pamatpakalpojuma sniedzēju (noteikumu projekta 9. punkts). Saskaņā ar NIS direktīvas 8. panta 4. punktu kontaktpunkti koordinē sadarbību ar citām dalībvalstīm, tādējādi konkrētās dalībvalsts kontaktpunkts informēs par jomu vai nozari atbildīgo ministriju Latvijā, ar ko par jomu vai nozari atbildīgajai ministrijai konkrētajā dalībvalstī jāsazinās par identificēšanas jautājumiem. Latvijā saskaņā ar Informācijas tehnoloģiju drošības likumu kontaktpunkts ir Aizsardzības ministrija (likuma 5.2 pants). Informāciju par citu valstu kontaktpunktiem ir iespējams atrast Eiropas Komisijas mājaslapā. **2.4. Lēmuma pieņemšana**Kad par jomu vai nozari atbildīgā ministrija ir identificējusi pamatpakalpojuma sniedzējus un to sniegtos pamatpakalpojumus, tā pieņem lēmumu par statusa piešķiršanu pakalpojuma sniedzējam un pakalpojumiem (likuma 3.1 panta piektā daļa). Noteikumu projekta 11. punkts nosaka, ka par jomu un nozari atbildīgā ministrija triju darba dienu laikā informē pakalpojuma sniedzēju un uzraudzības institūciju (Digitālās drošības uzraudzības komiteju) par statusa piešķiršanu konkrētajam pakalpojuma sniedzējam un tā sniegtajam pakalpojumam. Par jomu un nozari atbildīgajai ministrijai ir pienākums reizi divos gados pārskatīt identificēto pamatpakalpojuma sniedzēju un pamatpakalpojumu sarakstu (noteikumu projekta 10. punkts). Par jomu un nozari atbildīgā ministrija vērtē, 1) vai esošie pamatpakalpojuma sniedzēji un pamatpakalpojumi vēl joprojām atbilst likuma un šī noteikumu projekta prasībām (ja neatbilst, tā pieņem lēmumu par statusa izbeigšanu, ja atbilst – par statusa saglabāšanu), 2) vai nozarē nav kāds cits pakalpojuma sniedzējs, kurš atbilst likuma un šī noteikumu projekta prasībām (ja atbilst, tā pieņem lēmumu par statusa piešķiršanu). Arī pēc statusa saglabāšanas vai izbeigšanas par jomu un nozari atbildīgā ministrija triju darba dienu laikā informē pakalpojuma sniedzēju un uzraudzības institūciju.Pirmo reizi par jomu un nozari atbildīgā ministrija informē uzraudzības institūciju (Digitālās drošības uzraudzības komiteju) par identificētajiem pakalpojuma sniedzējiem un pakalpojumiem līdz 2019. gada 31. janvārim (noteikumu projekta 13. punkts).Ievērojot minēto, pakalpojuma sniedzējam un pakalpojumam piešķir statusu uz diviem gadiem. Gadījumā, ja identificētais pamatpakalpojuma sniedzējs konstatē, ka tas vai tā sniegtais pakalpojums vairs neatbilst likuma un šī noteikumu projekta prasībām, tam ir tiesības vērsties par jomu vai nozari atbildīgajā ministrijā un lūgt pārskatīt tam piešķirto statusu (noteikumu projekta 12. punkts).  |
| 3. | Projekta izstrādē iesaistītās institūcijas un publiskas personas kapitālsabiedrības | CERT.LV, Zemkopības ministrija, Veselības ministrija, Satiksmes ministrija, Vides aizsardzības un reģionālās attīstības ministrija, Ekonomikas ministrija. |
| 4. | Cita informācija | Par jomu un nozari atbildīgās ministrijas paredzēto jauno pienākumu izpildi saistībā ar pamatpakalpojuma sniedzēju un pamatpakalpojumu identificēšanu nodrošinās attiecīgo ministriju budžeta un cilvēkresursu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs:1) **par jomu un nozari uzraugošās ministrijas**, kuru pienākums ir identificēt pamatpakalpojuma sniedzējus un pamatpakalpojumus;2) **pakalpojuma sniedzējus**, kurus par jomu un nozari uzraugošās ministrijas plānos ir identificēt kā pamatpakalpojuma sniedzējus un to sniegtos pakalpojumus kā pamatpakalpojumus. Tie, iespējams, saņems pieprasījumu sniegt informāciju. Savukārt identificētie pamatpakalpojuma sniedzēji saņems informāciju, ka tie ir identificēti kā pamatpakalpojuma sniedzēji un to sniegtie pakalpojumi kā pamatpakalpojumi;3) **Digitālās drošības uzraudzības komiteju**, kura saņems informāciju par pakalpojuma sniedzējiem un to pakalpojumiem, kuriem piešķirts, saglabāts vai izbeigts statuss. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums sabiedrības mērķgrupām uzliek jaunus pienākumus un izvirza jaunas veicamās darbības, kas pozitīvi **ietekmē tautsaimniecību**.Ar noteikumu projekta palīdzību tiks identificēti pamatpakalpojuma sniedzēji (sabiedrībai svarīgi pakalpojuma sniedzēji) un pamatpakalpojumi. Rezultātā, sniedzot pakalpojumu, pamatpakalpojuma sniedzējiem būs pienākums ievērot informācijas tehnoloģiju drošības prasības un ziņot CERT.LV par konkrētiem drošības incidentiem (MK noteikumu projekti, kuri nosaka drošības prasības un ziņošanas prasības iesniegti izskatīšanai Ministru kabinetā kopā ar šo noteikumu projektu). Neizstrādājot šos noteikumus, nav iespējams identificēt pamatpakalpojuma sniedzējus un pamatpakalpojumus.Noteikumu projekta tiesiskais regulējums paredz **administratīvā sloga palielināšanos** visām anotācijas II sadaļas 1. punktā minētajām sabiedrības mērķgrupām. **Konkrēto nozaru pakalpojuma sniedzējiem** palielināsies administratīvais slogs, jo ar noteikumu projektu tiem tiek noteikts pienākums sniegt informāciju par jomu vai nozari atbildīgajai ministrijai (noteikumu projekta 7. un 8. punkts). Šī informācija par jomu vai nozari atbildīgajai ministrijai palīdzēs identificēt pamatpakalpojuma sniedzējus un pamatpakalpojumus. Tāpat pakalpojuma sniedzēji saņems par jomu un nozari atbildīgo ministriju informāciju par to, ka tie un to sniegtie pakalpojumi uzskatāmi par pamatpakalpojuma sniedzējiem un pamatpakalpojumiem. **Digitālās drošības uzraudzības komitejai** palielināsies administratīvais slogs, jo tā saņems par jomu vai nozari atbildīgo ministriju informāciju par identificētajiem pamatpakalpojuma sniedzējiem un pamatpakalpojumiem. **Par jomu un nozari atbildīgajām ministrijām** palielināsies administratīvais slogs saistībā ar pamatpakalpojuma sniedzēju un pamatpakalpojumu identificēšanu un informācijas nosūtīšanu pakalpojuma sniedzējiem un Digitālās drošības uzraudzības komitejai. |
| 3. | Administratīvo izmaksu monetārs novērtējums | **Konkrēto nozaru pakalpojuma sniedzēji** reizi divos gados var saņemt pieprasījumu no par jomu un nozari atbildīgās ministrijas par informācijas sniegšanu. Informācija ministrijām nepieciešama, lai identificētu pamatpakalpojuma sniedzējus un pamatpakalpojumus. Aptuvenais pakalpojumu sniedzēju skaits, kuriem nozaru ministrijas varētu lūgt informāciju, ir 30 uzņēmumi. Katrā uzņēmumā informācijas sagatavošanā iesaistīts 1 darbinieks. Vidējā darbinieka alga pirms nodokļu nomaksas ir 80 eiro dienā jeb 10 eiro stundā un aptuvenais laiks, lai sagatavotu atbildi uz pieprasījumu, ir 30 minūtes.. **(10 eiro x 0,5 h) x (30 darbinieki x 0,5 reizes gadā) = 75 eiro**  Informācijas saņemšana no par jomu vai nozari atbildīgās ministrijas par to, ka pakalpojuma sniedzējs ir identificēts kā pamatpakalpojuma sniedzējs un tā pakalpojums kā pamatpakalpojums administratīvās izmaksas nerada. **Digitālās drošības uzraudzības komiteja –** informācijas saņemšana par identificētajiem pamatpakalpojuma sniedzējiem un pamatpakalpojumiem administratīvās izmaksas nerada.**Par jomu un nozari atbildīgās ministrijas** identificē pamatpakalpojuma sniedzējus un pamatpakalpojumus reizi divos gados. Kopā ir 5 par jomu vai nozari atbildīgās ministrijas. Katrā ministrijā pamatpakalpojuma sniedzēju un pamatpakalpojumu identificēšanā varētu būt iesaistīts aptuveni 1 darbinieks, vidējā darbinieka alga pirms nodokļu nomaksas - 78 eiro dienā (11. mēn. algu grupa), aptuvenais laiks, lai identificētu pamatpakalpojuma sniedzējus un pamatpakalpojumus ir 5 darba dienas (40h), t.i. pakalpojuma sniedzēju apzināšana, informācijas pieprasīšana, sazināšanās ar citām dalībvalstīm, vēstules sagatavošana identificētajiem pamatpakalpojuma sniedzējiem un Digitālās drošības uzraudzības komitejai.**(10 eiro x 40h) x (5 darbinieki x 0,5 reizes gadā) = 1000 euro**  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads  | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Digitālās drošības uzraudzības komiteja un par jomu un nozari uzraugošās ministrijas jaunos pienākumus veic esošo finanšu resursu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Digitālās drošības uzraudzības komiteja un par jomu un nozari uzraugošās ministrijas jaunos pienākumus veic esošo finanšu resursu ietvaros. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts ir saistīts ar šādiem tiesību aktiem:1. Noteikumi par drošības incidenta būtiskuma kritērijiem, informēšanas kārtību un ziņojuma saturu (Aizsardzības ministrija noteikumu projektu izstrādājusi un iesniegusi Ministru kabinetā kopā ar šo noteikumu projektu). Tie nosaka drošības incidentus, par kuriem pamatpakalpojuma sniedzēji ziņo CERT.LV.2. Grozījumi Ministru kabineta 2015. gada 28. jūlija noteikumos Nr. 442 „Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”. Grozījumi nosaka, ka minimālās drošības prasības attieksies arī uz pamatpakalpojuma sniedzējiem.3. Grozījumi Ministru kabineta 2016. gada 1. novembra noteikumos Nr. 695 “Digitālās drošības uzraudzības komitejas nolikums”. Grozījumi nosaka, ka Digitālās drošība uzraudzības komiteja uzrauga pamatpakalpojuma sniedzējus un veic likumā noteiktās funkcijas un uzdevumus. |
| 2. | Atbildīgā institūcija | Aizsardzības ministrija. |
| 3. | Cita informācija | Anotācijas IV sadaļas 1. punktā norādīto noteikumu projektu un norādītos grozījumus divos Ministru kabineta noteikumos skatīt kopā ar šo noteikumu projektu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek ieviestas NIS direktīvas prasības. NIS direktīvā noteiktais nozari uzraugošo institūciju pienākums identificēt pamatpakalpojuma sniedzējus jāveic līdz 2018. gada 9. novembrim. |
| 2. | Citas starptautiskās saistības | Projekts šo jomu neskar. |
| 3. | Cita informācija | Ņemot vērā, ka likums 2018. gada 11. oktobrī tika izskatīts 3. lasījumā, noteikumu projektā noteikts, ka par jomu un nozari atbildīgās ministrijas informē Digitālās drošības uzraudzības institūciju par identificētajiem pamatpakalpojuma sniedzējiem un pamatpakalpojumiem līdz 2019. gada 31. janvārim.  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar noteikumu projektu tiek ieviestas NIS direktīvas prasības. |
| A | B | C | D |
| 5. panta 1. punkts5. panta 2. punkta c) apakšpunkts 5. panta 3. punkts5. panta 4. punkts 5. panta 5. punkts 6.panta 1. un 2. punkts | Noteikumu projekta 10., 11. un 13. punkts. Noteikumu projekta 2., 3., 4., 5., 6. punktsLikuma 8.1 panta otrā daļas 1., 2. punkts un noteikumu projekta 10., 11., 13. punktsNoteikumu projekta 9. punktsNoteikumu projekta 10., 11., 13. punktsNoteikumu projekta 2., 3., 4., 5., 6. punkts | Ieviests pilnībāIeviests pilnībāIeviests pilnībāIeviests pilnībāIeviests pilnībāIeviests pilnībā | Noteikumu projekta vienības neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē ievietots Aizsardzības ministrijas mājaslapā. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē 2018. gada 3. oktobrī ievietots Aizsardzības ministrijas mājaslapā <http://www.mod.gov.lv/Ministrija/Sab_lidzdaliba/Apd_Tap.aspx> |
| 3. | Sabiedrības līdzdalības rezultāti | Priekšlikumi noteiktajā laika periodā netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Digitālās drošības uzraudzības komiteja, par jomu un nozari atbildīgās ministrijas – Zemkopības ministrija, Veselības ministrija, Satiksmes ministrija, Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru.Jaunas institūcijas netiek veidotas, netiek likvidētas un reorganizētas esošās institūcijas.**Tiek paplašināti Digitālās drošības uzraudzības komitejas uzdevumi**, t. i., saņemt informāciju no jomu un nozari atbildīgajām ministrijām par identificētajiem pamatpakalpojuma sniedzējiem un pamatpakalpojumiem. Digitālās drošības uzraudzības komiteja uzdevumu veiks esošo cilvēkresursu ietvaros.**Tiek noteikts par jomu vai nozari atbildīgo ministriju uzdevums** identificēt pamatpakalpojuma sniedzējus un pamatpakalpojumus. Nozaru uzraugošās ministrijas uzdevumu veiks esošo cilvēkresursu ietvaros. |
| 3. | Cita informācija | Nav. |

Aizsardzības ministrs Raimonds Bergmanis

Z. Lepa, 67335354

zane.lepa@mod.gov.lv